Mary to bōła azyjotycko elefańcica, kero wystympowoła we cyrkusie "Sparks World Famous Shows". Uōnyj los je kajnikej dowany kej przikłod na niyprawe tryjtowaniy gadziny na anfangu XX stolecio. 12 wrzesiynia 1916 Mary roztrzasła gowa Redowi Eldridgeowi, kery bōł dziyń wcześnij wziynty do roboty jako pomager tresera. Bōło to bestōż, co elefańcica bōła ôd niygo sztruchano a sie znerwowoła. Publiczno ôpinijo zaczła domagać sie, coby elefańcica, keryj dano dekmiano "Murderous Mary" ("Zabōjczo Mary") zaszlachtować. Na drugi dziyń, 13 wrzesiynia 1916, właściciel cirkusu Charlie Sparks postanowiōł, co elefańcica trza powiysić. Wywiōz uōnōm do Erwin, a tam chycōno ja za chyrtōń a dźwigniynto rugcugem, na co filowoło przez 2500 ludzi. Za piyrszym rozym urwoła sie lina, bez cōż dano mocniyjszo i za drugim rozym uōna powiyszōno umrziła, a niyskorzi Mary pochowano wele banowyj sztreki. The Day They Hanged an Elephant in East Tennessee The Hanging of Mary the Elephant